Държавен вестник, бр. 98, 2018 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  98
центрофуги, сушилни и др.), обзавеждане, 
оборудване и инвентар, в това число транс-
портни средства и съоръжения, както и на 
производствени, складови и други спомага-
телни помещения с почистващи препарати 
и биоциди за осигуряване на спазването на 
изискванията за чистота и за безопасност и 
здраве на работещите и на потребителите на 
извършваната услуга.
11. „Химиотермодезинфекционен метод“ е 
този, при който при предварителното изпи-
ране се използва перилен и дезинфекционен 
препарат и същинското пране се извършва 
при температура на водата от 40 °С до 90 °С.
Преходни и заключителни разпоредби
§ 2. (1) Обществените перални, разкрити 
до влизане в сила на наредбата, привеждат 
устройството си в съответствие с изискванията 
на раздели II и III в срок до една година от 
влизане в сила на наредбата.
(2) Член 9 не се прилага за ведомствените 
обществени перални по чл. 4, т. 4, разкрити 
до влизане в сила на наредбата и въведени в 
експлоатация в съответствие с действащите 
изисквания за устройство на територията в 
населени места без изградена централна ка-
нализационна мрежа.
§ 3. Контролът по изпълнение на наредба-
та се осъществява от регионалните здравни 
инспекции.
§ 4. Наредбата се издава на основание 
чл. 34, ал. 2 във връзка с § 1, т. 9, буква „е“ 
от допълнителните разпоредби на Закона за 
здравето и отменя Наредба № 37 от 1995 г. 
за хигиенните изисквания към устройството 
и експлоатацията на обществените перални 
(обн., ДВ, бр. 95 от 1995 г.; попр., бр. 97 от 
1995 г.).
Министър:  
Кирил Ананиев
Приложение  
към чл. 34, ал. 1
Показатели
Допустима 
стойност
Мезофилни аеробни и факулта-
тивно анаеробни микроорганиз-
ми (общ брой)
< 25 КОЕ
Коагулазоположителни стафило-
коки (Staphylococcus aureus)
< 1 КОЕ
Ентеробактериацее 
(Enterobacteriaceae)
< 1 КОЕ
Псеудомонас аеругиноза 
(Pseudomonas aeruginosa)
< 1 КОЕ
КОЕ – колонообразуващи единици.
10314
МИНИСТЕРСТВО 
 НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
Наредба за изменение и допълнение на Наредба 
№ РД-02-20-2 от 2017 г. за планиране и про­
ектиране на комуникационно-транспортната 
система на урбанизираните територии (обн., 
ДВ, бр. 7 от 2018 г.; попр., бр. 15 от 2018 г.)
§ 1. Създава се чл. 42а:
„Чл. 42а. (1) За нови обекти с необходи-
ми или предвидени повече от 200 места за 
паркиране и гариране се прави транспортно 
проучване за влиянието на допълнителното 
натоварване на уличната мрежа и градската 
среда от привлечения трафик.
(2) Транспортно проучване по ал. 1 се 
прави и в случаите, когато при промяна на 
инвестиционните намерения след издаване 
на разрешение за строеж, както и при над-
строяване, пристрояване и промяна на пред-
назначението на обектите необходимите или 
предвидените места за паркиране и гариране 
стават повече от 200. 
(3) Изискванията за определяне на обхва-
та и съдържанието на проучването по ал. 1 
и 2, както и условията и редът за неговото 
приемане се определят от общинския съвет.
(4) Решението за приемане или отхвърляне 
на транспортното проучване по ал. 1 и 2 се 
взема от органа, компетентен да одобри ин-
вестиционния проект, след приемане от екс-
пертния съвет по устройство на територията.“
§ 2. Член 48 се отменя.
Преходни и заключителни разпоредби
§ 3. Наредбата влиза в сила от деня на 
обнародването є в „Държавен вестник“ с 
изключение на § 1, който влиза в сила от 
1.01.2020 г.
§ 4. За обекти, за които е направено про-
учване, анализ и симулация на транспортното 
обслужване при условията и по реда на чл. 16д 
от Закона за устройството и застрояването на 
Столичната община, необходимостта от транс-
портно проучване по чл. 42а за влиянието на 
допълнителното натоварване на уличната мре-
жа и градската среда от привлечения трафик 
се определя с изискванията по чл. 42а, ал. 3.
§ 5. (1) Започналите до влизане в сила на 
тази наредба производства по съгласуване и 
одобряване на инвестиционни проекти и из-
даване на разрешения за строеж се довършват 
по реда на тази наредба.
(2) За започнато производство по съгласу-
ване и одобряване на инвестиционен проект 
и издаване на разрешение за строеж се смя-
та внасянето на инвестиционния проект за 
съгласуване и одобряване от компетентния 
орган. За започнато производство се смята 
и наличието на съгласуван от компетентния 
орган идеен инвестиционен проект.
Министър:  
Петя Аврамова
10330